text: Ljubica nýggjur venjari hjá føroyameistarunum
text: #000001
text: Nýggi venjarin hjá StÍF-kvinnum er Ljubica-Buba Hansen. Nevndin í StÍF er spent uppá samstarvið við venjaran, sum fer at byggja víðari á tær dygdir og royndir, sum besta kvinnuliðið hevur. Ljubica er sera spent uppá at fara í holt við nýggju avbjóðingina, boðar felagið frá.
text: #000004
text: Jón L. Rasmussen gevst nú sum venjari eftir at hava vant kvinnuliðið í fleiri ár. Hann vann sum øllum kunnugt FM-gull við StÍF-kvinnuliðnum.
text: #000005
text: Ljubica-Buba Hansen fer eisini at vera høvuðsvenjari hjá øllum gentualdursbólkunum. Hon fer saman við hjálparvenjarum at menna gentuliðini hjá StÍF enn meira.
text: #000006
text: Hon hevur drúgvar royndir sum hondbóltsleikari í heimlandinum Makedonia og í Danmark. Hon var við til at vinna fleiri meistaraheiti í bestu deild í Makedonia. Hon spældi í fleiri ár við makedonska landsliðnum, og hevur eisini verið venjari hjá fleiri barna- og ungdómsliðum í Danmark. Hon hevur eisini drúgvar royndir sum lærari at arbeiða við børnum og ungum.
text: #000008
text: Ljubica hevur universitetsútbúgving í ítrótti (lisið í Makedonia) og er útbúgvin lærari í Danmark. Hon er eisini útbúgvin fitness-instruktørur.
text: #000009
text: U15-genturnar skúgvaðu alla mótstøðu av vegnum
text: #000014
text: U21-landsliðið so at siga óbroytt
text: #000015
text: 13 nýggir venjarar fingið prógv
text: #000016